PATVIRTINTA

Pandėlio universalaus daugiafunkcio centro direktoriaus 2018 m. rugpjūčio 28 d.

įsakymu Nr. V-27

# ROKIŠKIO R. PANDĖLIO UNIVERSALAUS DAUGIAFUNKCIO CENTRO MOKINIO ELGESIO TAISYKLĖS

1. **BENDROSIOS NUOSTATOS**
2. Pandėlio universalaus daugiafunkcio centro Mokinio elgesio taisyklės (toliau taisyklės) nustato mokinių elgesio normas Pandėlio universalaus daugiafunkcio centro (toliau Centras) pamokų ir Centre bei jo teritorijoje vykstančių renginių ir Centro organizuojamų renginių, kurie vyksta už Centro ribų, metu.

# MOKINIŲ TEISĖS

1. Mokinys turi teisę naudotis visomis Lietuvos Respublikos Konstitucijoje ir įstatymuose, Jungtinių Tautų Organizacijos, Vaiko teisių apsaugos konvencijoje numatytomis teisėmis ir laisvėmis.
2. Mokinys turi teisę į mokslą, kuris ugdytų jo bendrą kultūrinį išprusimą, intelektą, sugebėjimus, pažiūras, dorovinę bei socialinę atsakomybę, sudarytų sąlygas asmenybei vystytis.
3. Kiekvienam vaikui turi būti užtikrintos galimybės išmokti gerbti tėvus, Centro bendruomenės narius (mokytojus, darbuotojus), kitus žmones, savo gimtąją, valstybinę kalbą ir kultūrą, kitas kalbas ir kultūras, gamtą, pasiruošti savarankiškam gyvenimui, darbui ir tapti naudingu bei atsakingu visuomenės nariu.
4. Kiekvienas mokinys turi teisę:
	1. į mokymo ir kitų valstybės institucijų paramą atskleidžiant ir ugdant talentus bei

gabumus;

* 1. į pirminę sveikatos priežiūrą;
	2. į saviraiškos laisvę, nekenkiant kitiems;
	3. į minties, sąžinės, religijos ir žodžio laisvę;
	4. į visiems vienodas galimybes ir lygias sąlygas skleisti savo gebėjimus bei talentą;
	5. į nešališką mokymosi pasiekimų vertinimą;
	6. gauti informaciją apie Centrą, jo vykdomas neformaliojo švietimo programas.
	7. rinktis Centro siūlomas neformaliojo švietimo menines studijas

kurias reglamentuoja Centro ugdymo planas;

* 1. nemokamai naudotis
	2. esant būtinybei, nustatyta tvarka būti mokomas namuose;
	3. dalyvauti mokyklos savivaldoje;

# MOKINIŲ PAREIGOS

1. Mokinys privalo:
	1. laikytis visų mokymo sutarties sąlygų, Mokinio elgesio taisyklių ir kitų Centro darbo tvarką reglamentuojančių dokumentų reikalavimų;
	2. gerbti save, kitus mokinius, pedagogus, vadovus ir visą Centro personalą, paisyti jų nuomonės;
	3. gerbti lietuvių kalbą ir kultūrą, būti tolerantiškas kitų šalių kalboms ir kultūroms;
	4. nuolat lankyti pamokas ir nepraleisti jų be pateisinamos priežasties;
	5. laiku ateiti į pamokas ir kitus užsiėmimus, stropiai mokytis, turėti visas mokymuisi būtinas priemones.
	6. pamokos metu laikytis mokytojo nustatytos darbo pamokoje tvarkos (atlikti visas mokytojo skiriamas užduotis, netrukdyti dirbti kitiems mokiniams, neužsiimti pašaline, nesusijusia su mokymo procesu veikla: nežaisti, nerašinėti raštelių, nekalbėti su draugais, nekalbėti ir nerašyti SMS žinučių mobiliuoju telefonu ir kt.);
	7. laikytis asmens higienos reikalavimų, saugoti savo ir kitų sveikatą, į centrą ateiti švariais, tvarkingais drabužiais ir apavu;
	8. palaikyti švarą ir tvarką studijoje, Centre ir jo teritorijoje;
	9. tausoti ir saugoti asmeninį, kitų mokinių bei Centro darbuotojų turtą ir Centro inventorių, patalpas, baldus, vadovėlius ir kitas mokymo priemones;
	10. padarytą žalą įstatymų nustatyta tvarka privalo atlyginti mokinys ir jo tėvai

(globėjai);

* 1. iki kiekvieno mėnesio 15 d. atnešti mokestį už mokslą meninėje studijoje už

 einamąjį mėnesį.

* 1. nedelsiant informuoti Centro darbuotojus apie Centre ar jo teritorijoje vykstančias muštynes, patyčias, kitas pavojingas, neleistinas veikas;
	2. Centre ir renginių už Centro ribų metu laikytis saugaus ir kultūringo elgesio reikalavimų;

# MOKINIAMS DRAUDŽIAMA

1. Mokinys neturi teisės:
	1. be mokytojo leidimo imti Centro dokumentus;
	2. įsinešti į Centrą šaunamuosius ginklus, peilius, dujų balionėlius, petardas, lazerius, cigaretes, gėrimus, kurių sudėtyje yra alkoholio, narkotines ir psichotropines medžiagas ar kitus kenksmingus ir sveikatai pavojingus daiktus ar medžiagas;
	3. Centre ir jo teritorijoje vartoti ir turėti alkoholio, narkotinių ir psichotropinių medžiagų, tabako, elektroninių ir kt. cigarečių, žaisti azartinius žaidimus, ateiti į Centrą ir Centro teritoriją apsvaigus nuo alkoholio, narkotinių ar psichotropinių bei kt. medžiagų;
	4. pamokų metu naudotis mobiliuoju telefonu, ausinukais, planšetiniais kompiuteriais ir kitomis priemonėmis, nesusijusiomis su mokymo procesu ir trukdančiomis darbui pamokoje. (Jei mokinys nesilaiko šio reikalavimo, mokytojas privalo paimti išjungtą telefoną ar kitą mokinio pamokos metu naudojamą ir trukdančią darbui pamokoje priemonę ir grąžinti ją po pamokos. Jeigu mokinys piktybiškai pažeidžia šią taisyklę, mokytojas paima telefoną ar kitą mokinio pamokos metu naudojamą ir trukdančią darbui pamokoje priemonę ir ją perduoda mokyklos direktoriui (priemonė saugoma seife ir grąžinama tik mokinio tėvams.);
	5. pamokų metu kramtyti kramtomą gumą, valgyti, gerti gėrimus;
	6. atsinešti į Centrą ar jos teritoriją garso ir vaizdo įrašus, literatūrą, laikraščius, žurnalus ir kitus leidinius, kurie skatina patyčias ar propaguoja žiaurų elgesį, smurtą, pornografiją ir kt.;
	7. filmuoti, fotografuoti, įrašinėti, viešinti kitų asmenų (mokinių, mokytojų, darbuotojų) veiklą ir pokalbius, asmens atvaizdus be jų sutikimo;
	8. pamokos metu išeiti iš studijos, vaikščioti po Centrą ir trukdyti mokytojams vesti pamokas;
	9. bėgioti koridoriais, šūkauti, garsiai klausytis muzikos ir kt. įrašų, stumdytis, muštis, šiukšlinti, žaisti kamuoliu ar kt. tam neskirtose vietose, būriuotis ir sėdėti laiptinėje, spjaudytis, keiktis, įžeidinėti, užgaulioti, prasivardžiuoti ir kt. trikdyti rimtį ir tvarką;
	10. reikalauti pinigų, versti meluoti kitus mokinius, imti ir gadinti svetimus daiktus;
	11. prekiauti Centre ir jo teritorijoje bet kokiais daiktais;
	12. niokoti Centro turtą (laužyti kėdes, durų spynas, tualetus, spardyti šiukšliadėžes, mėtyti gėles, daužyti langus, braižyti, spardyti sienas, palanges, radiatorius ir kt.);
	13. vaikščioti į tualetą pamokų metu (nebent mokytojui leidus);
	14. rūbinėse šiukšlinti, mėtyti mokinių drabužius, kuprines ir kitus rūbinėse esančius

daiktus;

* 1. elgtis taip, kad jo veiksmai/veikos (žodinės ar fizinės) pakenktų ar būtų

suprastos kaip mokinių/suaugusiųjų patyčios bet kuria forma.

# DRAUSMĖS BEI AUKLĖJAMOJO POVEIKIO PRIEMONĖS

1. Mokiniui, pažeidusiam Mokinio elgesio taisyklių reikalavimus, gali būti taikomos šios prevencinės drausminamojo ir auklėjamojo poveikio priemonės:
	1. įspėjimas žodžiu – skiria meninės studijos mokytojas – taikomas mokiniui, pirmą kartą padariusiam nežymius šių taisyklių pažeidimus (meninės studijos mokytojas gali informuoti tėvus (globėjus, rūpintojus);
	2. pokalbis su mokinio tėvais (globėjais, rūpintojais) – inicijuoja Centro direktorius.
	3. įspėjimas raštu – skiriamas Centro direktoriaus įsakymu – taikomas mokiniui už besikartojančius Mokinio elgesio taisyklių pažeidimus;
	4. papeikimas – skiriamas Centro direktoriaus įsakymu už Mokinio elgesio taisyklėse nustatytų pareigų nevykdymą, įžūlų elgesį su Centro bendruomenės nariais, chuliganizmą, trukdymą ugdymo procesui, necenzūrinių žodžių vartojimą, rūkymą Centro teritorijoje;
	5. griežtas papeikimas – siūlomas Mokytojų tarybos nutarimu posėdyje, dalyvaujant tėvams, skiriamas Centro direktoriaus įsakymu – taikomas mokiniui už sistemingą mokinio pareigų nevykdymą, pasikartojantį įžūlų elgesį su Centro bendruomenės nariais, chuliganizmą, trukdymą ugdymo procesui, necenzūrinių žodžių vartojimą, rūkymą Centro teritorijoje, alkoholinių gėrimų, narkotinių ir psichotropinių medžiagų vartojimą Centre, atvykimą į Centrą apsvaigus, tyčinį Centro turto sugadinimą ar sunaikinimą.
2. Centro direktorius (vadovaudamasis Mokytojų tarybos rekomendacija), siūlo mokiniui mokymąsi tęsti kitoje mokykloje tada, kai yra išnaudotos visos poveikio priemonės ir mokinio elgesys kelia realią ir akivaizdžią grėsmę Centro bendruomenės narių saugumui.
3. Su mokinio elgesio taisyklėmis, drausmės bei auklėjamojo poveikio priemonėmis mokinius supažindina meninės studijos mokytojas.

# MOKINIO SKATINIMO PRIEMONĖS

1. Mokiniai skatinami už puikų ir/ar labai gerą mokymąsi, lankomumą, dalyvavimą koncertuose, festivaliuose, konkursuose, parodose, projektuose ir kt.
2. Meninės studijos mokytojo paskatinimas – viešas pagyrimas ir/ar padėka.
3. Centro direktoriaus viešas pagyrimas ir padėka.
4. Mokinių pasiekimai viešinami Centro internetinėje svetainėje, spaudoje.